b"\n_START_ARTICLE_\n.38 Special\n_START_PARAGRAPH_\n.38 Special eller .38 S&W Special er en revolverammunition designet af Smith & Wesson. Den bruges normalt i revolvere, men der findes ogs\xc3\xa5 pistoler og karabiner i denne kaliber. .38 Special var standard kaliberen for revolvere hos politiet i USA fra 1920'erne til 1980'erne. _NEWLINE_Trods navnet, er kaliberen p\xc3\xa5 projektilet reelt 0.357-0.358 tommer (9.0678 mm) og ikke 0.38 tommer som er diameteren p\xc3\xa5 det opladte patronhylster. Udover sin l\xc3\xa6ngde er .38 Specials hylster identisk med hylstrene til .38 Long Colt og .357 Magnum. Det g\xc3\xb8r det muligt at bruge .38 Special i .357 Magnum revolvere, men ikke omvendt._NEWLINE_.38 Special blev introduceret i 1902 som en forbedring af .38 Long Colt ammunitionen som en milit\xc3\xa6r ammunition. .38 Long Colt havde under den Fillipinsk-Amerikanske krig vist sig at have manglende effektivitet mod mennesker. _NEWLINE_.38 Special er meget pr\xc3\xa6cis i en god revolver, giver ikke meget rekyl og er en af de mest popul\xc3\xa6re revolverkalibre i verden mere end 100 \xc3\xa5r efter den kom p\xc3\xa5 markedet."